# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Cyllideb Derfynol 2022-23** |
| **DYDDIAD**  | **1 Mawrth 2022** |
| **GAN** | **Rebecca Evans AS, y Gweinidog Cyllid a Llywodraeth Leol**  |

Heddiw, rwyf wedi cyflwyno Cyllideb derfynol Llywodraeth Cymru ar gyfer 2022-23. Yn ogystal â’r camau rydym eisoes wedi’u nodi yn y Gyllideb ddrafft, i gyflawni ein huchelgais o sicrhau Cymru gryfach, wyrddach a thecach, mae’r Llywodraeth hon wedi cymryd camau pellach i helpu’r bobl y mae’r argyfwng costau byw yn effeithio fwyaf arnynt. Mae’r camau hyn yn cynnwys dyrannu pecyn o fesurau gwerth mwy na £160 miliwn yn 2022-23 i helpu’r bobl sydd â’r angen mwyaf. [Caiff y pecyn ei adlewyrchu yn ein dyraniadau yn y Gyllideb derfynol ac mae rhagor o fanylion ar gael yma.](https://llyw.cymru/datganiad-ysgrifenedig-pecyn-cymorth-costau-byw)

Mae’r Gyllideb derfynol hefyd yn cynnwys dyraniadau cyfalaf trafodiadau ariannol a nifer o newidiadau gweinyddol gan gynnwys y rheini sy’n ymwneud â’r rhaglen Buddsoddi i Arbed.

[Mae dogfennau’r Gyllideb derfynol ar gael yn Gymraeg ac yn Saesneg ar wefan Llywodraeth Cymru](https://llyw.cymru/cyllideb-derfynol-2022-2023):

* Cynnig y Gyllideb Flynyddol;
* Llinellau Gwariant yn y Gyllideb (tablau BEL); a
* Nodyn Esboniadol y Gyllideb Derfynol.

Mae’r ddogfen ganlynol, sy’n rhan o’r gyfres o ddogfennau a gyhoeddir heddiw, ar gael hefyd:

* [Y Swyddfa Cyfrifoldeb Cyllidebol - asesiad annibynnol o'n cynnig ar gyfer trethi - Rhagolwg Trethi Cymreig, diweddariad Chwefror 2022](https://obr.uk/download/RTC_Mawrth2022).

Mae Llywodraeth y DU wedi nodi ei bwriad i gyhoeddi Datganiad y Gwanwyn ar 23 Mawrth. Rwyf yn bwriadu gwneud datganiad mor gynnar â phosibl yn dilyn hyn i roi'r wybodaeth ddiweddaraf am ragolygon a manylion unrhyw symiau canlyniadol i Gymru.

Cynhelir dadl a phleidlais ar y Gyllideb derfynol yn y Senedd ar 8 Mawrth.